Lars Jenssen Borg
Store norske leksikon,Kunst og estetikk,Kunsthåndverk,Treskurd,Treskjærere
Lars Jenssen Borg var en norsk billedskjærer. Han virket i hovedsak på Østlandet. Sentralt i produksjonen stod utsmykninger til en rekke kirker.
Borg kom til Christiania rundt 1701. Der ble han trolig inspirert av akantusskjæringen på prekestolen og altertavlen i Vår Frelsers kirke (Oslo domkirke). Omkring 1702 skar han akantusdekoren til det første orgel i Vår Frelsers kirke. Han utførte prekestoler, altertavler og så videre til en rekke kirker på Østlandet.Frem til sin død i 1710 laget Berg utallige kirkeutsmykninger. For Ringsaker kirke laget han en prekestol med svulstig barokk akantusskjæring, Bragernes gamle kirke likeså. Til Bragernes gamle kirke laget han en altertavle, og restene som er bevart viser at han behersket billedhuggerkunsten til fulle. Vingene i gjennombrutt akantus er mesterlig, levende skåret.Hans ypperlige akantus er grunnlaget for den senere rike blomstring av krillskurden i Gudbrandsdalen ved Jakob Klukstad og andre. Sønnen Nicolai Borg fulgte i farens fotspor. Et utvalg utførte arbeider Fluberg 1702 Gamle Hunn kirke i Gjøvik (revet 1881) Hoff kirke (Østre Toten) Biri Ringebu Sør-Fron  Kvam i Gudbrandsdalen 1703  Ringsaker 1704  Bragernes 1708 Les mer i Store norske leksikon Lars Borg i Norsk biografisk leksikon Lars Jenssen Borg i Norsk kunstnerleksikon Litteratur Midttun, Gisle mfl (1932). Gudbrandsdalen : gård og kirke, H. Aschehoug & Co. Hauglid, Roar (1950). Akantus: mestrene i norsk treskurd (annet halvbind), Riksantikvariatet